**SINTEZA**

obiecțiilor şi propunerilor (recomandărilor) la proiectul hotărârii Guvernului privind modificarea Hotărârii Guvernului nr.610/2023 cu privire la aprobarea Cerințelor de calitate pentru pește și produsele din pește

|  |  |  |  |
| --- | --- | --- | --- |
| **Nr. ord.** | **Participantul la avizare (expertizare)/ consultare publică** | **Conţinutul obiecției/****propunerii (recomandării)** | **Argumentarea****autorului proiectului** |
| 1. | Ministerul Afacerilor Externe*(nr. DI/3/041.1-4926 din 08.05.2024)* | Lipsa de propuneri și obiecții. | - |
| 2. | Centrul Național Anticorupție*(nr. 06/2/7865 din 15.05.2024)* | În acest sens, în conformitate cu prevederile art. 25 alin. (3) lit. a), art. 28 alin. (4) ale Legii prenotate, expertiza anticorupție, în calitate de măsură de control al integrității în sectorul public, se va efectua doar asupra proiectului definitivat în baza propunerilor și obiecțiilor expuse în procesul de avizare și/sau de consultare a părților interesate. Proiectul propus pentru expertiza anticorupție, nu este însoțit de avizele instituțiilor implicate în procesul de avizare/sinteza recomandărilor recepționate în cadrul consultării publice, fapt ce presupune că ulterior redacția proiectului poate suferi modificări și completări.Urmare celor expuse, solicităm respectuos expedierea în adresa Centrului Național Anticorupție a proiectului definitivat, pentru efectuarea expertizei anticorupție. | - |
| 3. | Ministerul Dezvoltării Economice și Digitalizării*(nr. 16-1507 din 16.05.2024)* | Totodată, art.54 alin. (1) litera a) din Legea 100/2017 cu privire la actele normative, statuează „conținutul proiectului se expune într-un limbaj simplu, clar și concis pentru a se exclude orice echivoc, cu respectarea strictă a regulilor gramaticale, de ortografie și de punctuație”. În acest context, propunem revizuirea textului în vederea eliminării erorilor gramaticale la art. 181 (avcacultură), art. 346 (vaziază).  | **Se acceptă** |
| 4. | Plenul Consiliului Concurenței *(nr. DJ-06/327-652 din 17.05.2024)* | Lipsa de propuneri și obiecții. | - |
| 5.  | Centrul de Armonizare a Legislației *(nr. 31/02-126-5296)* | **III. Respectarea mecanismului de armonizare***a) Obiecții privind clauza de armonizare*În conformitate cu art. 31 și 44 din Legea nr. 100/2017 cu privire la actele normative, precum și pct. 30 și 31 din Regulamentul privind armonizarea legislației RM cu legislația UE, aprobat prin HG nr. 1171/2018, în proiectul național, se va insera clauza de armonizare în următoarea redacție:**„Prezenta Hotărâre:****- transpune Regulamentul (CEE) nr. 2136/89 al Consiliului din 21 iunie 1989****privind stabilirea unor standarde comune de comercializare pentru conservele de sardine****și a unor descrieri comerciale pentru conservele de sardine și conservele de produse de****tipul sardine, CELEX: 31989R2136, publicat în Jurnalul Oficial al Uniunii Europene L 212****din 22 iulie 1989, așa cum a fost modificat ultima oară prin Regulamentul (CE) nr.****1345/2008 al Comisiei din 23 decembrie 2008;****- transpune Regulamentul (CEE) nr. 1536/92 al Consiliului din 9 iunie 1992 privind****stabilirea normelor comune de comercializare pentru conservele de ton și de pălămidă,****CELEX: 31992R1536, publicat în Jurnalul Oficial al Uniunii Europene L 163 din 17 iunie****1992;****- transpune CODEX STAN 95-1981 Standard pentru homarii congelați rapid****(adoptat în 1981, revizuit în 1995, 2004, 2017 și modificat în: 2011, 2013, 2014);****- transpune CODEX STAN 90-1981 Standard pentru carnea de crab conservată****(adoptat în 1981, revizuit în 1995 și modificat în 2011, 2013, 2016, 2018);****- transpune CODEX STAN 92-1981 Standard pentru creveți congelați rapid****(adoptat în 1981, revizuit în 1995, 2017 și modificat în 2011, 2013, 2014);****- transpune CODEX STAN 37-1991 Standard pentru creveții conservați (adoptat în****1991, revizuit în 1995 și modificat în 2011, 2013, 2016, 2018);****- transpune CODEX STAN 191-1995 Standard pentru calmarii congelați rapid.”** | **Se acceptă** |
| *b) Obiecții privind tabelele de concordanță*Tabelele de concordanță la proiectul național se vor revizui, prin indicarea la compartimentul 1 a titlului actului UE, inclusiv, și a celei mai recente modificări a actului UE, care constituie obiect al transpunerii, prin precizarea tipului, numărului și a datei de adoptare a actului UE de modificare.Totodată, se va corecta numărul CELEX pentru Regulamentul (UE) 2136/89 – CELEX: 31989R2136, publicat în Jurnalul Oficial al Uniunii Europene L 212 din 22 iulie 1989, așa cum a fost modificat ultima oară prin Regulamentul (CE) nr. 1345/2008 al Comisiei din 23 decembrie 2008. | **Se acceptă** |
| 6. | Ministerul Finanțelor *(nr. 07/5-03/151/803)* | Lipsa de propuneri și obiecții. | - |
| 7. | Ministerul Justiției*(nr. 04/2-4732)* | 1. Potrivit art. 44 alin. (1) din *Legea nr. 100/2017* cu privire la actele normative, clauza de adoptare a actului normativ poate conține, după caz, și temeiul legal, de adoptare a actului normativ respectiv. În calitate de temei legal se indică doar prevederile legale ce stabilesc competența autorității să emite actul normativ respectiv, pornind de la limitele de reglementare prevăzute de obiectul juridic al actului normativ. Astfel, subliniem că art. 7 alin. (10) din *Legea nr. 306/2018 privind siguranța alimentelor* nu stabilește competența Guvernului de a aproba o astfel de hotărâre, dar se referă la cerințele pe care trebuie să le îndeplinească produsele alimentare. Prin urmare, se va exclude din clauza de adoptare. | **Se acceptă** |
| 2. La pct. 1, la propunerea de substituire a referinței la „pește și produsele din pește” și „produselor din pește” cu „produsele pescărești și de acvacultură” termenul „textul” se va substitui cu termenul „cuvintele”. Se va reține că cuvântul „textul” se folosește pentru individualizarea unor cuvinte și cifre, cuvinte și semne de punctuație, cifre și semne de punctuație, iar în celelalte cazuri, pentru formularea dispozițiilor de modificare și completare, se utilizează termenii „cuvântul”/„cuvintele”, după caz, termenii „cifra”/„cifrele” (observație valabilă pentru toate cazurile similare din proiect). | **Se acceptă** |
| 3. La pct. 2:1) La sbp. 1) lit. a), la referința la Regulamentul (CEE) nr. 2136/89 al Consiliului din 21 iunie 1989 cu care se propune a fi completată clauza de armonizare, în denumire, cuvintele „de sardine și” va fi succedat de cuvintele „a unor descrieri comerciale pentru conservele de sardine”. Adițional, cuvântul „Comisiei se va scrie cu majusculă. | **Se acceptă** |
| 2) La sbp. 1) lit. b), la denumirea Codex Stan 191-1995, cuvântul „calmarii” va fi succedat de cuvântul „cruzi”. | **Se acceptă** |
| 3) Potrivit normelor de tehnică legislativă, în cazul operațiunii de completare cu un element structural nou se va utiliza formula „… se completează cu „…” cu următorul cuprins:”. Prin urmare, la sbp. 2), cuvintele „următoarele grupe de produse de la pozițiile tarifare” se vor revizui. | **Se acceptă** |
| 4) În aceeași ordine de idei, la sbp. 3), cuvintele „următoarele noțiuni” se vor substitui cu enumerarea expresă a subpunctelor noi, propuse spre completare, fiind urmate în final de cuvintele „cu următorul cuprins”. | **Se acceptă** |
| 5) La sbp. 31) și 32) cu care se propune a fi completat pct. 4 din Cerințe, cuvântul „înseamnă” se va exclude ca fiind inutil. | **Se acceptă** |
| 6) La pct. 141, se va reține că, în conformitate cu art. 131 alin. (5) din *Legea nr. 306/2018*, fiecare lot de produse alimentare introdus pe piață este însoțit de un certificat de calitate eliberat de operatorul din domeniul alimentar. Certificatul de calitate poate fi eliberat pe suport de hârtie sau, la solicitare, expediat în format electronic. Ținând cont de prevederea legală enunțată, cuvintele „sau copia acestora” se vor exclude, or, potrivit legii urmează a fi prezentat originalul și nu copia certificatului. | **Se acceptă** |
| 7) La cuprinsul care se propune la pct. 181 din Cerințe, se va preciza tipul întreprinderii, în contextul prevederilor Cerințelor. | **Se acceptă** |
| 8) Potrivit notei informative, proiectul transpune prevederile regulamentelor Uniunii Europene și practicile standardului internațional Codex Alimentarius. La acest aspect, menționăm că pct. 241-243 nu transpun prevederile Regulamentelor Uniunii Europene sau Codexurile Stan indicate în clauza de armonizare, prin urmare, se va elucida acest aspect (obiecție valabilă și la pct. 291, 331, 371, 372, 731, 81, 82, 84, 86, 87, pct. 101-104).  | **Se acceptă, pct.4 din nota informativă a fost completată cu explicații referitor la punctele menționate.**  |
| 9) La sbp. 8), cuvintele „pește viu și refrigerat” sunt indicate doar în denumirea Capitolului IV, prin urmare, la sbp. 8), textul „în capitolul IV” se va substitui cu textul „în denumirea capitolului IV”, iar termenul „textul” se va substitui cu termenul „cuvintele”. | **Se acceptă** |
| 10) Potrivit normelor de tehnică legislativă, dacă se face trimitere la mai mult de două elemente structurale consecutive, enumerarea se redă prin cratimă. Ținând cont că, prin sbp. 11), din proiect, Cerințele se completează cu două elemente structurale, textul „punctele 301-302” se va substitui cu textul „punctele 301 și 302” (obiecție similară și la sbp. 18)). | **Se acceptă** |
| 11) Potrivit normelor de tehnică legislativă, în cazul expunerii în redacție nouă a conținutului unui element structural se va utiliza formula „va avea următorul cuprins:”, urmată de redarea textului nou. Prin urmare, la sbp. 12), cuvintele „se expune în redacție nouă” se vor substitui cu cuvintele „va avea următorul cuprins:” (obiecție valabilă și la sbp. 14)). | **Se acceptă** |
| 12) Prin proiect se propune completarea Cerințelor cu pct. 331, însă în proiectul de modificare lipsește dispoziția care să indice operațiunea de completare cu elementul structural nou „se completează cu punctul 331 cu următorul cuprins:”. Prin urmare, propunem înlăturarea acestei omisiuni. Totodată, prevederea enunțată se va indica la un subpunct distinct. | **Se acceptă** |
| 13) La sbp. 16):a) Textul „341-344” se va substitui cu textul „341-346”, or, prin proiect, Cerințele se completează cu punctele „341-346”. | **Se acceptă** |
| b) În aceeași ordine de idei, odată ce unele puncte au fost preluate ad litteram, acestea urmează a fi revizuite atât din punct de vedere al raportării la legislația națională, precum și din punct de vedere al expunerii, urmând a i se atribui un caracter concis și concret. Prin urmare, la pct. 342 sbp. 3) se va revizui numerotarea, or, fiecare prevedere urmează a fi numerotată cu un singur element structural. Totodată, la numerotarea elementelor structurale se va ține cont și de succesiunea logică a dispozițiilor de conținut. | **Se acceptă** |
| c) În conformitate cu art. 52 alin. (3) din *Legea nr. 100/2017*, subpunctele sunt însemnate cu numere ordinare, exprimate prin cifre arabe, urmate de o paranteză, și se evidențiază printr-o ușoară retragere spre dreapta de la alinierea textului pe verticală. Ținând cont de prevederea legală enunțată, la pct. 346, subpunctele se vor însemna cu cifre arabe urmate de o paranteză. | **Se acceptă** |
| 14) La sbp. 18):a) Prevderea care se propune la pct. 371 nu se integrează armonios în text, prin urmare, se va revizui. | **Se acceptă** |
| b) În conformitate cu art. 11 alin. (3) din *Legea nr. 20/2016 cu privire la standardizarea națională*, standardele moldovenești se identifică cu indicativul alcătuit din sigla SM, numărul standardului și anul publicării acestuia. Potrivit art. 15 alin. (3) din *Legea nr. 20/2016*, în actele normative pot fi făcute referințe directe numai la standardele moldovenești publicate în limba română. Ținând cont de prevederile legale enunțate, la cuprinsul care se propune la pct. 372, referința la standarde se va menține doar în cazul în care acestea au fost adoptate ca standarde moldovenești. În acest caz, se va completa cu sigla „SM”. | **Se acceptă** |
| 15) În conformitate cu art. 41 alin. (1) lit. a) din Legea nr. 100/2017, denumirea este element constitutiv al actului normativ, prin urmare, în scopul uniformizării terminologiei, la sbp. 19), termenul „titlul” se va substitui cu „denumirea”. Totodată, reiterăm că, potrivit normelor de tehnică legislativă, în cazul expunerii în redacție nouă a conținutului unui element structural se va utiliza sintagma „va avea următorul cuprins”, urmată de redarea textului nou. Prin urmare, la sbp. 19), cuvintele „se expune în următoarea redacție” se vor substitui cu cuvintele „va avea următorul cuprins”. Suplimentar, între semnele citării se va indica și denumirea elementului structural și numărul acestuia. Ținând cont de obiecțiile expuse, sbp. 19) va avea următorul cuprins: „19) denumirea capitolului VII va avea următorul cuprins: „Capitolul VII Cerințe aplicabile pentru conservele din produsele pescărești și de acvacultură”. | **Se acceptă** |
| 16) La sbp. 21)-23) din proiect se propune modificarea unui singur punct (pct. 49 din Cerințe). Prin urmare, propunem ca modificările pct. 49 să fie comasate într-un subpunct, la diviziuni distincte | **Se acceptă** |
| 17) La sbp. 23):a) Dispoziția de la sbp. 23) alineatul întâi în conformitate cu care se propune completarea pct. 49 cu sbp. 5) – 9) nu corelează cu dispozițiile de conținut care se propun între semnele citării, or, la aliniatul întâi este indicată în mod repetat dispoziția de la pct. 49 aliniatul întâi din Cerințe în redacția în vigoare. Prin urmare, textul „Pentru prepararea conservelor din pește de tip sardina, se va ține cont de următoarele aspecte:” se va exclude ca fiind greșit inserat în proiect. | **Se acceptă** |
| b) La cuprinsul care se propune la pct. 49 sbp. 5) lit. a), cuvântul „viscelor” se va substitui cu cuvântul „viscerelor” astfel cum este indicat la art. 4 diviziunea întâi din Regulamentul (CEE) nr. 2136/89 al Consiliului din 21 iunie 1989 pe care îl transpune.  | **Se acceptă** |
| c) La cuprinsul care se propune la pct. 49 sbp. 5) lit. b), c), e) referință la litera a) se va indica cu abreviere conform uzanțelor (obiecție similară și la lit. f), sbp. 6) lit. f), sbp. 8) lit. a), etc.; anexa nr.4). | **Se acceptă** |
| d) La sbp. 8) lit. a) și b), liniile se vor exclude, deoarece nu sunt caracteristice actelor normative ale Guvernului. | **Se acceptă** |
| e) Dispoziția care se propune la pct. 49 sbp. 8) lit. d) al doilea enunț, transpune art. 7 lit. (c) al doilea alineat din *Regulamentul (CEE) nr. 2136/89 al Consiliului din 21 iunie 1989*. Prin urmare, la cuprinsul care se propune la lit. d), cuvântul „Preparatele” va fi precedat de textul „Prin derogare de la pct. 741 sbp. 2) și sbp. 8) lit. c)”. | **Se acceptă** |
| f) La cuprinsul care se propune la sbp. 9) lit. d), textul „anexa 4” se va substitui cu textul „anexa nr. 4”. | **Se acceptă** |
| 18) La pct. 491:a) Prevederea care se propune la pct. 491 sbp. 1) lit. b) se va revizui prin prisma *Anexei la Regulamentul (CEE) nr. 1536/92 al Consiliului din 9 iunie 1992*, atât din punct de vedere al excepției, or, în Anexa la *Regulamentul (CEE) „Euthynnus (katsuwonus) pelamis”* este indicat la speciile de ton dungat, iar speciile din genul *Euthynnus*, cu excepția speciei *Euthynnus (Katsuwonus) pelamis* sunt indicate la speciile de Pălămidă. Este de menționat că, în proiect nu se mai asigură distincția dată, prin urmare, se va revizui sub acest aspect. Totodată, în text urma a fi utilizată noțiunea „(Euthynus (Katsuwonus) pelamis)” și noțiunea „(Euthynnus pelamis)”. | **Se acceptă** |
| b) La cuprinsul care se propune la pct. 491 sbp. 2) lit. b), menționăm că pct. 4 sbp. 32) nu are litere, prin urmare, textul „punctul 4 subpunctul 32) literele a)-c)” se va revizui. | **Se acceptă** |
| c) Sbp. 5) lit. c) transpune art. 6 din Regulamentul (CEE) 1536/92 al Consiliului din 9 iunie 1992 care la lit. (b) face referință la art. 3, care este transpus prin pct. 4 sbp. 33). Prin urmare, textul „punctul 4 subpunctul 32” se va substitui cu textul „pct. 4 sbp. 33)”. | **Se acceptă** |
| d) Sbp. 7) transpune art. 3 alin. (2) din Regulamentul (CEE) 1536/92 care face referință la alineatul (1) care este transpus prin pct. 4 sbp. 33). Prin urmare, textul „punctul 4 subpunctul 32)” se va substitui cu textul „pct. 4 sbp. 33)”. | **Se acceptă** |
| 19) La pct. 741:a) Pct. 741 transpune art. 2 din *Regulamentul (CEE) nr. 2136/89*, care face referință la articolul 7 transpus prin pct. 49 sbp. 8) lit. a) din proiect, prin urmare, textul „punctul 49 subpunctul 9)” se va substitui cu textul „pct.49 sbp. 8) lit. a)”. | **Se acceptă** |
| b) În conformitate cu art. 54 alin. (1) lit. i) din Legea nr. 100/2017, exprimarea prin abrevieri a unor denumiri sau termeni se poate face numai după explicarea acestora în text, la prima folosire. Prin urmare, la sbp. 1), abrevierea „NC” se va substitui cu denumirea completă. | **Se acceptă** |
| c) La sbp. 2), noțiunea „sardine pilchardus WALBAUM” se va substitui cu noțiunea „sardina pilchardus WALBAUM”. | **Se acceptă** |
| 20) Cu titlu de obiecție generală, menționăm că nota informativă urmează a fi completată cu mențiuni privind fundamentarea legală care au stat la baza completării Cerințelor cu anexa nr. 4. Este de menționat că, prevederile din anexa nr. 4 nu sunt indicate în Regulamentele Uniunii Europene sau Codexurile Stan. | **Se acceptă, pct.3 din nota informativă a fost completată cu explicații referitor la punctele menționate.** |
| 21) Prevederile prin care Cerințele se completează cu anexa nr. 4 urmează să succeadă completarea anexei nr. 2 cu tabelul nr. 6, or, modificările urmează a fi indicate în ordinea succesivă a elementelor structurale. | **Se acceptă** |
| 22) La sbp. 32):a) Ținând cont că tabelele care se expun în redacție nouă sunt indicate în Anexa nr. 1 la Cerințe, modificările respective se vor indica într-un singur subpunct la diviziuni distinctive. | **Se acceptă** |
| b) Referința la parafa de aprobare „Anexa nr. 1 la Cerințele…” se va exclude ca fiind excedentă.  | **Se acceptă** |
| c) Prevederea de la sbp. 32) va avea următorul cuprins: ”a) Tabelul nr. 4 va avea următorul cuprins:” (obiecție similară și la tabelul nr. 10). Adițional, textul „din Anexa nr.1 la prezentele cerințe” se va exclude ca fiind inutil (obiecție similară și la tabelul nr. 10). | **Se acceptă** |
| 23) În nota informativă se va argumenta modificarea tabelelor nr. 4, 7, 9, 10, completarea cu tabelul nr. 11 din Anexa nr. 1, modificarea tabelelor nr. 3 și nr. 4 la Anexa nr. 2 și completarea cu tabelul nr. 6. | **Se acceptă, pct.4 din nota informativă a fost completată cu explicații referitor la punctele menționate.** |
| 24. La sbp. 33) și 34) se va exclude textul „Anexa nr. 1 la prezentele cerințe”. | **Se acceptă** |
| 25) La sbp. 36):a) Prevederea prin care se propune abrogarea rândului 3 din tabelul 9 din Anexa nr. 1 trebuie să preceadă modificarea care se propune abrogarea rândului 3 din tabelul nr. 10, or, modificările urmează a fi indicate în ordinea succesivă a elementelor structurale. Totodată, atenționăm că la sbp. 34) sunt propuse unele modificări la tabelul nr. 9. | **Se acceptă** |
| b) Potrivit normelor de tehnică legislativă, pentru exprimarea normativă a intenției de scoatere din vigoare a unor prevederi, în cazul elementelor structurale ale actului normativ se utilizează verbul „se abrogă”, iar în cazul eliminării unor cuvinte, sintagme, enunțuri se utilizează verbul „se exclude”. Ținând cont de regula enunțată, la sbp. 36) textul „rândul 3 din tabelul 9, Anexa 1, se abrogă” se va substitui cu textul „rândul 3 din tabelul 9 se exclude”. | **Se acceptă** |
| 26) La sbp. 37):a) Urmează a fi exclusă nota, deoarece nu corespunde părților constitutive ale actului normativ prevăzute de art. 41 din *Legea nr. 100/2017*. Conținutul acesteia se va indica la un punct separat în partea dispozitivă a proiectului. | **Se acceptă** |
| b) Liniile se vor exclude, deoarece nu sunt caracteristice actelor normative ale Guvernului (obiecție valabilă și la tabelul nr. 3 din Anexa nr. 2). | **Se acceptă** |
| 27) Modificările care se propun la Anexa nr. 2 se vor indica într-un singur subpunct la diviziuni distincte. | **Se acceptă** |
| 28)Prevederea de la sbp. 38) va avea următorul cuprins: „a) Tabelul nr. 3 va avea următorul cuprins:” (obiecție similară și la tabelul nr. 4). | **Se acceptă** |
| 29) Dispoziția de la sbp. 40) se va indica la sbp. 33) la o diviziune distinctă și va avea următorul cuprins: „c) se completează cu Tabelul nr. 6 cu următorul cuprins:” | **Se acceptă** |
| 8.  | Ministerul Sănătății*(nr. 09/2027 din 21.05.2024)* | Lipsa de propuneri și obiecții. | - |
| 9. | Agenția Națională pentru Sănătate Publică*(nr. 01-13/1-2061 din 10.05.2024)* | Lipsa de propuneri și obiecții. | - |
| 10. | Agenția Națională pentru Siguranța Alimentelor | 1) Pct. 2 se completează cu următoarele grupe de produse de la pozițiile tarifare: „0306, 0307, 0308, 1605.” (Legea nr. 172/2014 privind aprobarea Nomenclaturii combinate a mărfurilor) | **Se acceptă** |
| 2) Pct. 4 alin. 30) noțiunea de *Introducerea pe piață* se modifică cu următorul cuprins: „Deținerea produselor alimentare sau a hranei pentru animale în scopul comercializării, inclusiv oferirea spre vânzare sau orice altă formă de transfer, indiferent dacă este gratuit sau nu, comercializarea, distribuirea și alte forme de transfer.” (*Legea nr. 306/2018 privind siguranța alimentelor*) | **Nu se acceptă**Noțiunea este preluată din Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, care este transpus în Hotărârea Guvernului nr. 610/2023 cu privire la aprobarea Cerințelor de calitate pentru pește și produsele din pește |
| 3) Pct. 141 va avea următorul cuprins: „Calitatea și siguranța produselor pescărești și de acvacultură trebuie confirmată prin rapoarte de încercări de laborator cu condițiile menționate în art. 131 din Legea nr. 306/2018 privind siguranța alimentelor. Verificarea indicilor de calitate, indicilor fizico-chimici se efectuează la laboratoare în conformitate cu planurile de autocontrol elaborate de către producător/importator. Pentru etichetarea produselor se va aplica cerințe stabilite în capitolul IV a Legii nr. 279/2017 privind informarea consumatorilor cu privire la produsele alimentare.” | **Se acceptă** |
| 5) Pct. 181 va avea următorul cuprins: „Apa potabilă furnizată trebuie să fie pură și la o presiune de 1,4 kg/cm2, să fie disponibilă cu robinete proiectate pentru evitarea propagării contaminării în acele sectoare ale întreprinderii unde sunt recepționate, procesate, ambalate, depozitate produsele pescărești și de acvacultură.” (*Hotărârea Guvernului nr. 203/2009 cu privire la aprobarea Reglementării tehnice „Crustacee, moluște și alte nevertebrate acvatice*”) | **Se acceptă** |
| 7) Pct. 29 se modifică și va avea următorul cuprins: „Peștele supus refrigerării se pune imediat după pescuire în gheață naturală sau artificială, mărunțită, de maximum 4 cm, în proporție de 3 părți de gheață și una de pește (3:1) și apa provenită din topirea gheții să nu rămână în contact cu produsul. Atunci când peștele refrigerat necesită operațiuni de decapitare și eviscerare, acestea trebuie să fie efectuate cât mai repede posibil în condiții de igienă. Viscerele și părțile care pot constitui un pericol pentru sănătate trebuie să fie îndepărtate cât mai repede și păstrate separat de produsele destinate consumului uman. Ficatul, icrele și lapții destinați consumului uman trebuie să fie conservați cu gheață, la o temperatură apropiată de cea a gheții car se topește, sau congelați.” (*Regulamentul (CE) nr. 853/2004 al Parlamentului European și al Consiliului în ceea ce privește cerințele specifice de igienă pentru anumite tipuri de carne, produse pescărești, produse lactate și ouă*)  | **Se acceptă** |
| 8) Pct. 31 și 311 se vor comasa și va avea următorul cuprins: „Produsele pescărești și de acvacultură congelate sau congelate rapid se prepară din materii prime sănătoase, crescute în bazine acvatice naturale sau artificiale, provin dintr-un stat sau o zonă care sunt declarate indemne de boli specifice produselor pescărești și de acvacultură și îndeplinesc cerințe pentru produsele comercializate în stare proaspătă pentru consumul uman.” | **Se acceptă** |
| 9) Pct. 311 va avea următorul cuprins: „Peștele și produsele pescărește care ar putea crea impresia că sunt făcute dintr-o singură bucată de pește, dar care în realitate sunt compuse din mai multe bucăți diferite combinate prin adăugarea altor ingrediente, inclusiv aditivi alimentari și enzime alimentare sau prin alte mijloace, trebuie să poarte următoarea mențiune: „carne de pește formată.” (*Regulamentul (UE) nr. 1169/2011 din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006*). | **Se acceptă** |
| 10) La pct. 36 după cuvântul *„va fi preambalat”* se completează cu sintagma *„În unitate autorizată sanitar veterinară și (…).”* | **Se acceptă** |
| 11) Totodată, acronimul „etc.” menționat în următoarele texte: pct. 4 alin. 6), 21); pct. 6 alin. 5); pct. 8 alin. 1) lit. f), alin. 2) lit. k) și la pct. se exclud. | **Se acceptă** |